इंटरमीडिएट कंपार्टमेंटल परीक्षा, 2018 में शामिल होने वाले परीक्षार्थियों का एडमिट कार्ड वेबसाइट www.bsebregistration.com/compartmental पर अपलोड कर दिया गया है। बिहार बोर्ड के अध्यक्ष आनंद किशोर ने बताया कि इंटरमीडिएट स्तर की शिक्षा प्रदान करने वाले शिक्षण संस्थानों के प्राचार्य यूजर आइडी और पासवर्ड के माध्यम से अपने-अपने संस्थान के परीक्षार्थियों का एडमिट कार्ड वेबसाइट से डाउनलोड कर हस्ताक्षर और मुहर के साथ परीक्षार्थियों को उपलब्ध कराएंगे। बगैर एडमिट कार्ड परीक्षार्थियों को केंद्र में प्रवेश नहीं दिया जाएगा। एडमिट कार्ड डाउनलोड करने में परेशानी होने पर हेल्पलाइन नंबर (0612- 2232249, 2229840, 2227587 एवं 2227588) पर संपर्क कर किया जा सकता है।